Fyrir nokkrum árum gerðu þrír sérfræðingar um sjálfbæra þróun rannsókn á þessum málum í Montréal í Kanada , þeir vélaverkfræðingurinn Sylvain Couillard , efnaverkfræðingurinn Gontran Bage og Jean-Sébastien Trudel , sem er hag - og umhverfisfræðingur . Annars vegar var kannaður lífsferill lifandi jólatrjáa sem ræktuð höfðu verið á ökrum um 150 kílómetra frá Montréal en hins vegar gervijólatrjáa sem framleidd voru í Kína , flutt sjóleiðis til Vancouver og þaðan til Montréal . Mörgum kann að þykja það léleg ending . Gögnum um gervijólatré var annars vegar safnað hjá bandarískum framleiðanda og hins vegar með hjálp kanadískrar stofnunar sem rannsakar lífsferil ýmiss konar framleiðsluvara og þjónustu . Sem áður segir var deilt í heildarumhverfisáhrif gervijólatrjánna með sex , árafjöldanum sem þau eru notuð að jafnaði . Hins vegar verður að hafa í huga að ef neytandinn fer vel með gervitréð og lætur það endast mun lengur en meðaltalsárin sex gæti dæmið snúist við . Næstmest umhverfisáhrif af lifandi trjám á eftir flutningum eru af förgun þess . Hlutfallið var 1 : 5 . Fyrir umhverfið er lifandi jólatré mun betri kostur en gervijólatré . Þar er nærtækast að nefna einkabílinn sem hefur umtalsverð umhverfisáhrif í för með sér , hvernig sem á málið er litið . Íslensku trén kolefnishlutlaus ? Augljóst er að því nær sem jólatréð óx heimili þess sem kaupir það , því betra . Enn fremur er vert að nefna að hagnaður af sölu jólatrjáa er í flestum tilvikum notaður til að rækta fleiri tré sem binda koltvísýring , mynda verðmæti , skjól , öflugri vistkerfi , útivistarsvæði og allt hitt sem skógar gefa okkur og náttúrunni . Og jafnvel þótt jólatré sé höggvið úti í skógi hefur það gert sitt gagn á sinni stuttu ævi . Eins og bent hefur verið á í danskri grein binst kolefni í jarðvegi meðan jólatrén eru að vaxa upp . Rótarkerfi trjánna verður eftir í jörðinni þegar jólatrén eru höggvin og víst má telja að stór hluti kolefnisins í rótunum sé bundinn til frambúðar í jarðveginum . Ímyndum okkur að við tökum stafafuru úr íslenskum skógi . Í ofanjarðarvexti hennar , trénu sjálfu , gætu hafa bundist tíu kíló af CO2 úr andrúmsloftinu . Þá má gera ráð fyrir að hátt í tíu kíló verði eftir ofan í jörðinni . Þetta þýðir með öðrum orðum að á móti þeirri losun sem hlýst af uppskeru og flutningi trésins eruþegar bundin mörg kíló af koltvísýringi í jörðinni . Mögulega er íslenska jólatréð kolefnishlutlaust , jafnvel þótt notaðir séu fáeinir lítrar á heimilisbílinn til að sækja tréð út í skóg . Ef trénu er skilað til moltugerðar eftir áramót verður til úr því næringarríkur jarðvegsbætir og jafnvel svolítið af metangasi sem beislað er og notað á bíla og vélar . Valið ætti því að vera einfalt , veljum lifandi íslenskt jólatré , styðjum við skógrækt á Íslandi , spörum gjaldeyri og verndum umhverfið .